ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر انڈیا گلوبل فورم میں شرکت کے لیے دبئی جائیں گے
وہ اپنے ہم منصب عمر سلطان العلامہ، وزیر مملکت برائے آرٹیفیشئل انٹلی جنس، ڈیجیٹل معیشت اور ریموٹ ورک ایپلی کیشنز متحدہ عرب امارات سے ملاقات کریں گے
وہ تعاون کی ممکنہ راہیں تلاش کرنے کے لیے صنعت کے رہنماؤں، کاروباری افراد، اسٹارٹ اپ اور اختراع کاروں کے ساتھ بھی مشغول ہوں گے
الیکٹرانکس اور انفارمیشن ٹکنالوجی اور ہنرمندی کے فروغ اور صنعت کاری کے وزیر مملکت جناب راجیو چندر شیکھر 13-15 دسمبر 2022 کو دبئی میں انڈیا گلوبل فورم میں شرکت کریں گے۔ انڈیا گلوبل فورم بین الاقوامی کاروبار اور عالمی رہنماؤں کے لیے ایجنڈا ترتیب دینے والا فورم ہے۔
وزیر موصوف آج دیر رات پہنچیں گے اور کل سے کئی میٹنگوں میں شرکت کریں گے۔ ان کے دن کا آغاز وزارتی گول میز کانفرنس - گلوبلائزیشن آف دی انڈین ٹیک اینڈ انوویشن ٹیلنٹ میں شرکت سے ہوگا۔ اس گول میز کانفرنس میں ہندوستان، متحدہ عرب امارات اور برطانیہ کے ٹیکنالوجی سیکٹرز کے 50 سے زیادہ لیڈران اور ان بین الاقوامی ماحولیاتی نظاموں کے وزراء، سی ای او اور دیگر متعلقہ اسٹیک ہولڈرز شامل ہوں گے۔ اس کے بعد وزیر موصوف صنعت کے لیڈروں، کاروباریوں، اسٹارٹ اپس اور اختراع کاروں کے ساتھ دن بھر بات چیت کریں گے۔ ان بات چیت کا مقصد ان کاروباریوں کے ساتھ تعاون کی راہوں کا اندازہ لگانا ہے جو ہندوستان میں اپنے قدم پھیلانے کے خواہشمند ہیں۔
وزیر موصوف انڈیا اسٹیک کی عالمگیریت کے بارے میں بھی بات چیت کرنے والے ہیں۔ پچھلے کچھ سالوں میں ہندوستان کی اپنی لاگت سے موثر اور قابل توسیع ڈیجیٹل پبلک انفراسٹرکچر کے ساتھ کامیابی نے دنیا بھر کے ممالک کی طرف سے کافی دلچسپی حاصل کی ہے۔ وزیر اعظم جناب نریندر مودی کی سرپرستی میں شروع کیے گئے یہ اقدامات اب دنیا کے سامنے پیش کیے گئے ہیں، جس کا مقصد ہندوستان کو دنیا کے لیے ایک قابل اعتماد ٹیکنالوجی پارٹنر کے طور پر قائم کرنا ہے۔
بعد میں وزیر موصوف اپنے ہم منصب عمر بن سلطان العلامہ جو متحدہ عرب امارات کی حکومت کے مصنوعی ذہانت، ڈیجیٹل اکانومی اور ریموٹ ورک ایپلی کیشنز کے وزیر مملکت ہیں، سے ملاقات کریں گے۔ وہ انڈیا گلوبل فورم میں ایک مشترکہ اجلاس میں بھی ان کے ساتھ شامل ہوں گے جس کا عنوان ہے - اقدام اور اختراع میں پارٹنرس۔ اجلاس میں ہونے والی بات چیت ہندوستان اور متحدہ عرب امارات کے درمیان تکنیکی تعاون کو کامیاب بنانے کی نشاندہی کرے گی۔ https://indiaglobalforum.com /
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 52
سماجی انصاف اور تفویض اختیارات کی وزارت
اسمائلی اور شریشٹھ اسکیم کا نفاذ
سماجی انصاف اور بااختیار بنانے کی وزارت ٹارگیٹڈ ایریا  میں ہائی اسکولوں میں طلباء کے لیے رہائشی تعلیم کی اسکیم اور معاش اور کاروبار کے لیے پسماندہ افراد کے لیے سپورٹ  کو عمل میں لارہی ہے۔
 ٹارگٹڈ ایریاز کے ہائی اسکولوں میں طلباء کے لیے رہائشی تعلیم کی اسکیم  کے تحت  غیر سرکاری تنظیموں کو متعلقہ منصوبوں کو چلانے کے لیے مالی مدد فراہم کی جاتی ہے۔ درج فہرست ذاتوں سے تعلق رکھنے والے طلباء کی تعلیم کے لیے یہ اسکیم بڑے پیمانے پر 3 قسم کے پروجیکٹس کا احاطہ کرتی ہے  رہائشی اسکول  غیر رہائشی اسکول اور  ہاسٹل۔ اس اسکیم پر 22-2023 سے ٹارگیٹڈ ایریاز  میں ہائی اسکولوں میں طلباء کے لیے رہائشی تعلیم کی اسکیم کے طور پر نظر ثانی کی گئی ہے اور اس اسکیم میں موڈ - I کے تحت ایک نیا جزو شامل کیا گیا ہے، جس کے تحت ہر سال ایک مخصوص تعداد میں نیشنل ٹیسٹنگ ایجنسی  کے ذریعے پورے ملک میں منعقد کرائے جانے والے ٹیسٹ کے ذریعے طلباء کو اعلیٰ درجے کے رہائشی ہائی اسکولوں میں معیاری رہائشی تعلیم کے لیے منتخب کیا جاتا ہے۔
 معاش اور انٹرپرائز کے لیے پسماندہ فرد کے لیے سپورٹ : معاش اور انٹرپرائز کے تحت پسماندہ فرد کے لیے سپورٹ  خاص طور پر درج فہرست ذاتوں سے تعلق رکھنے والے افراد کا شامل نہیں کرتا ہے۔
یہ جانکاری سماجی انصاف اور بااختیار بنانے کی وزیر مملکت سشری پرتیما بھومک نے آج لوک سبھا میں ایک تحریری جواب میں فراہم کی ۔
۔۔۔
ش ح۔ا س۔ ت ح ۔
U–3428
(Visitor Counter : 75
وزارتِ تعلیم
تمل وفد کے دوسرے گروپ کو ’کاشی تمل سنگمم‘ کے 5ویں دن کاشی کی روایت، فن اور ثقافت کا براہ راست تجربہ حاصل ہوا
’ہنومان گھاٹ‘، سبرامنیم بھارتی کی رہائش گاہ، تجارتی سہولت مرکز، سارناتھ میں میوزیم اور بی ایچ یو ایمفی تھیٹر میں ثقافتی پروگرام دن کے خصوصی پروگرام ہیں
مہینے بھر چلنے والے ’کاشی تمل سنگمم‘ فیسٹیول میں حصہ لینے کے لیے تمل ناڈو کے وفد کی دوسری کھیپ نے گنگا ندی کے ساحل پر واقع ’ہنومان گھاٹ‘ پر صبح سویرے مقدس ڈبکی لگائی۔ پہلے ’رامیشورم گھاٹ‘ کے نام سے جانا جانے والا ’ہنومان گھاٹ‘ وارانسی کے سب سے زیادہ دیکھنے جانے والے گھاٹوں میں سے ایک ہے۔ آس پاس کے علاقے جنوبی ہندوستانی مٹھوں جیسے کیرالہ مٹھ، کانچی مٹھ، شنکر مٹھ، شرنگیری مٹھ وغیرہ سے گنجان آبادی والے ہیں۔
مقدس ڈبکی لگانے کے بعد، وفد نے ’ہنومان گھاٹ‘ واقع سبرامنیم بھارتی کی رہائش گاہ کا دورہ کیا۔ وفد کے ممبران نے اس بات کا شکریہ ادا کیا کہ وہ اپنے رسم و رواج، روایات اور ثقافت سے جڑ سکے تھے۔
تمل وفد کی دوسری کھیپ میں کاریگروں اور کاروباریوں کا ایک گروپ بھی شامل تھا۔ اس کے بعد اس ٹکڑی نے ٹی ایف سی مرکز میں واقع میوزیم کا براہ راست تجربہ حاصل کرنے کے لیے تجارتی سہولت مرکز  کا دورہ کیا۔ میوزیم میں پوروانچل علاقے کی ہینڈ لوم مصنوعات کی عظمت اور سارناتھ کی قدیم اشیاء کے نمونے مہمانوں کو دکھائے گئے۔ دورے پر آئے وفد کے لیے ٹی ایف سی میں ایک ثقافتی پروگرام بھی منعقد کیا گیا، جس میں اس گروپ کے کچھ ممبران نے بھی سرگرمی سے حصہ لیا۔ ثقافتی پروگرام کے بعد دن میں انہیں سارناتھ کی سیر پر بھی لے جایا گیا۔
وفد شام کو سارناتھ سے بی ایچ یو ایمفی تھیٹر پہنچے گا اور ثقافتی پروگرام میں بھی شامل ہوگا۔ وہ پروگرام کی جگہ پر مختلف اسٹالوں کا بھی دورہ کریں گے۔ 75 اسٹالوں میں شمالی اور جنوبی ہندوستان دونوں طرح کے بٹیک شامل ہیں جن میں فنی نمونے، ہینڈ لوم، دستکاری، روایتی پوشاک، جنوبی اور شمالی ہندوستان کے کھانے وغیرہ تمل وفد اور وارانسی کے مقامی لوگوں دونوں کے لیے پیش کیے گئے ہیں۔
ارضیاتی سائنس کی وزارت
دہلی-این سی ٹی کے اوپر آج ہوا کا معیار معتدل زمرے میں رہنے کا امکان ہے
ہوا کا معیار معمولی طور پر خراب ہونے کا امکان ہے لیکن 29 اور 30 جون 2021 کو یہ معتدل زمرے میں رہے گا
ہندوستان کے محکمہ موسمیات  کے قومی موسم پیش گوئی مرکز کے مطابق:
ہوا کے پیٹرن اور وینٹیلیشن انڈیکس کی پیش گوئی
دہلی میں وینٹیلیشن کے ساتھ ہوا کے بہاؤ کی پیش گوئی اور ہوا کی صورتحال پر مبنی موسم کی پیش گوئی درج ذیل ہے:
- دہلی-این سی ٹی میں 28.06.2021 کو ہوا کا معیار معتدل رہنے کی پیش گوئی کی گئی ہے۔ ہوا میں زیادہ آلودگی پی ایم-10 کی وجہ سے ہوگی، کیونکہ مقامی سطح پر ہواؤں میں دھول بڑھے گی۔ ساتھ ہی خشک علاقوں سے آنے والی ہوائیں اپنے ساتھ دھول لے کر آئیں گی۔ ہوا کا معیار کچھ ابتر ہو سکتا ہے لیکن 29.06.2021 اور 30.06.2021 کو ہوا کa معیار معتدل بنا رہے گا۔ اگلے 5 دنوں کے دوران ہوا کا معیار خاص طور سے اطمینان بخش سے درمیان سطح کے بیچ رہنے کا امکان ہے۔
- دہلی میں 28 جون کو شمال مغربی سمت سے 4 سے 10 کلومیٹر فی گھنٹہ کی رفتار سے ہوائیں چلیں گی۔ اس کے ساتھ ہی موسم ابر آلود ہو سکتا ہے۔ 29 جون کو بھی دہلی میں شمال مغربی سمت سے 20 سے 24 کلومیٹر فی گھنٹہ کی رفتار سے تیز ہوائیں چل سکتی ہیں اور مطلع ابر آلود رہے گا۔ ہوا کی رفتار دن میں کچھ وقت کے لیے 20 سے 30 کلومیٹر فی گھنٹہ تک ہو سکتی ہے ساتھ ہی گرج کے ساتھ ہلکی بارش متوقع ہے۔ 30.06.2021 کو دہلی میں 12 سے 28 کلومیٹر فی گھنٹہ کی رفتار سے مغربی ہوائیں چل سکتی ہیں۔ بادل چھائے رہنے اور کچھ وقت کے لیے ہوا کی رفتار 20 سے 30 کلومیٹر فی گھنٹہ ہوسکتی ہے۔
- دہلی میں آنے والی ہواؤں کی زیادہ سے زیادہ مخلوط گہرائی 28 جون کو 3500 میٹر، 29 جون کو 4400 میٹر اور 30 جون کو 3750 میٹر رہنے کا امکان ہے۔ زیادہ سے زیادہ وینٹیلیشن انڈیکس 28.06.2021 کو تقریباً 17500 m2/s، 29.06.2021 کو تقریباً 50000 m2/s اور 30.06.2021 کو 31500 m2/s رہنے کا امکان ہے۔ اگر ہواؤں کی رفتار 10 کلومیٹر فی گھنٹہ سے کم ہو اور کم سے کم وینٹیلیشن انڈیکس 6000 m2/s سے کم ہو تو ہوا میں موجود آلودگی کو صاف کرنے میں مدد نہیں ملتی ہے۔
- پیشین گوئی کا تفصیلی تجزیہ اور توثیق https://ews.tropmet.res.in پر دیکھی جا سکتی ہے۔

براہ کرم مقام مخصوص پیش گوئی اور انتباہ کے لیے MAUSAM APP زراعت سے متعلق مشورے کے لیے MEGHDOOT APP اور بجلی گرنے کے انتباہ کے لیے DAMINI APP ڈاؤن لوڈ کریں اور ضلع وار انتباہ کے لیے ریاستی ایم سی/آر ایم سی دیکھیں۔
کوئلے کی وزارت
ضرورت کے مطابق کوئلہ ذخیرہ کرنے کی نئی سہولیات کی تعمیر
کوئلے کی کانوں میں کوئلے کا ذخیرہ کوئلے کی پیداوار اور ترسیل کے لحاظ سے مختلف ہوتا ہے۔ کول انڈیا لمیٹڈ  اور سنگرینی کولیریز کمپنی لمیٹڈ  پٹ ہیڈ میں کوئلے کا ذخیرہ گزشتہ پانچ سالوں میں 31 مارچ تک اور 31 جولائی 2023 تک درج ذیل ہے:
ملین ٹن  میں اعداد و شمار
|
|
سال
|
|
2018-19
|
|
2019-20
|
|
2020-21
|
|
2021-22
|
|
2022-23
|
|
2023-24|
|
سی آئی ایل
|
|
54.15
|
|
74.89
|
|
99.13
|
|
60.85
|
|
69.33
|
|
52.03
|
|
ایس سی سی ایل
|
|
1.609
|
|
3.189
|
|
5.255
|
|
4.712
|
|
5.148
|
|
3.912عارضی
کوئلے کا ذخیرہ جگہ کی کمی کی وجہ سے کوئلے کی پیداوار میں کوئی کٹوتی نہیں ہوئی ہے کیونکہ کانوں سے نکالے گئے کوئلے کے لئے ذخیرہ کی مناسب سہولیات دستیاب ہیں اور ضرورت پڑنے پر کوئلے کے ذخیرہ کی نئی جگہیں تعمیر کی جاتی ہیں۔ خود سے جلنے / اچانک گرم ہونے کو روکنے کے لئے کوئلہ کمپنیوں کے ذریعہ حسب ضرورت کوئلے کو اٹھانے کا منصوبہ بنایا جاتا ہے۔اس کے علاوہ ایسے خطروں سے نمٹنے کے لئے کانوں میں ضروری احتیاطی تدابیر کی جاتی ہیں اور آگ پر قابو کرنے کا انتظام موجود ہے۔
یہ جانکاری کوئلہ ، کان اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک سوال کے تحریری جواب میں دی۔
عملے، عوامی شکایات اور پنشن کی وزارت
ڈاکٹر جتندر سنگھ نے سی بی آئی کے نظر ثانی شدہ کرائم مینیول کا اجرا کیا
نئی دہلی 21 دسمبر 2020:شمال مشرقی خطے کی ترقی کے مرکزی وزیر مملکت[آزادانہ چارج] اور وزیر اعظم کے دفتر،عملے، عوامی شکایات، پینشن، ایٹمی توانائی اور خلا کے محکموں کے وزیر مملکت ڈاکٹر جتندر سنگھ نے آج ایک رسمی تقریب میں سی بی آئی کے نظر ثانی شدہ کرائم مینیول کا اجرا کیا۔ اس تقریب میں ڈائریکٹر جناب رشی کمار شکلا اور سی بی آئی کے اعلی افسران اور دیگر ممتاز شخصیات نے شرکت کی۔
ڈاکٹر جتندر سنگھ نے سی بی آئی کو اس بات کیلئے مبارکباد دی کہ اس نے قانون، تحقیقات کی تکنیک اور طریق عمل میں عصری تبدیلیوں کے پیش نظر پندرہ سال بعد تازہ ترین کرائم مینیول جاری کیا ہے۔
امور داخلہ کی وزارت
مرکزی وزیر داخلہ نے کورونا وبا ء پر 20 اپریل سے دی جانے والی چھوٹ کے سلسلہ میں اور صورت حال کو قابو میں رکھنے کے لئے ریاستوں کے ساتھ تبادلہ خیال کرنے کی ہدایت دی
مرکزی وزیر برائے امور داخلہ جناب امت شاہ نے گذشتہ روز وزارت کے اعلی افسران کے ساتھ ملک میں کووڈ۔ انیس وبا کی صورت حال کا جائزہ لیا۔ انہوں نے بیس اپریل سے دی جانے والی چھوٹ کے سلسلہ میں ریاستوں سے اہم نکات پر تبادلہ خیال کر صورت حال کو قابو میں رکھنے کی ہدایت دی۔
وزیر داخلہ نے کہا کہ ہندوستان ابھی بھی وزیر اعظم جناب نریندر مودی کی سربراہی میں کورونا کے ساتھ لڑائی لڑ رہا ہے ، لہذا لاک ڈاون پابندیوں کے ساتھ ساتھ وقت وقت پر دئیے گئے رہنما خطوط پر سختی سے عمل کیا جانا چاہئے۔
صورتحال کا جائزہ لینے کے دوران وزیر داخلہ نے کہا ایسے علاقے جو ہاٹ اسپاٹ، کلسٹرس، کنٹینمنٹ زون میں نہیں آتے ہیں اور جن میں کچھ سرگرمیوں کی اجازت دی جا رہی ہے وہاں احتیاط برتنا اور یہ یقینی بنانا ضروری ہے کہ چھوٹ واقعی حالات کا اندازہ کر کے ہی دی جائے۔
دیہی معیشت کو فروغ دینے کے لئے دیہی علاقوں میں کچھ معاشی سرگرمیوں کی اجازت دی گئی ہے۔ اس کے مطابق ، ڈی ایم / ڈی سی کو صنعتوں کے ساتھ مل کر ، ریاست کے اندر مزدوروں کو ان کے کام کی جگہ پر منتقل کرنے کے انتظامات کرنے چاہئیں۔ مودی حکومت کا ماننا ہے کہ ایک طرف تو اس سے معاشی سرگرمیوں میں تیزی آئے گی اور دوسری طرف مزدوروں کو روزگار ملے گا۔
اسی طرح ، ریاستوں کو بڑے صنعتی اکائیوں ، صنعتی اسٹیٹس اور صنعتی کمپلیکسوں کو چلانے پر توجہ دینی چاہئے ، خاص طور پرایسی جگہوں پر جہاں کمپلیکس کے اندر مزدوروں کے رہنے کا نظم ہو۔ اس طرح کی سرگرمیاں معاشی بحالی کو متحرک کرنے میں معاون ثابت ہوسکتی ہیں ، جبکہ یہ یقینی بھی بناتی ہیں کہ مزدوروں کو فائدہ مند روزگار مہیا کیا جا سکے۔ مودی حکومت ان مشکل اوقات میں معاشرے کے ہر طبقے کے حقوق کے تحفظ کے تئیں پرعزم ہے۔ وزیر داخلہ نے کہا کہ ڈی ایم / ڈی سی کو زراعت کے ساتھ ساتھ منریگا کی سرگرمیوں کے ذریعے مزدوروں کو روزگار فراہم کرنے کے امکانات کو بھی تلاش کرنا چاہئے۔
اسی طرح وہ مزدور جو راحتی کیمپوں میں رہ رہے ہیں ان کی فلاح و بہبود پر زیادہ سے زیادہ توجہ دی جانی چاہئے ، جس میں انہیں کھانے کے معیار کی فراہمی بھی شامل ہے۔ اگرچہ یہ بات قابل فہم ہے کہ صورتحال مشکل ہے ، لیکن اس اس طرح کے مسئلے سے نمٹا جا سکتا ہے۔
وزیر داخلہ نے کہا کہ ریاستوں کو یہ بھی یقینی بنانا ضروری ہے کہ اب جبکہ میڈیکل ٹیموں کے توسط سے کمیونٹی ٹیسٹنگ کی جا رہی ہے تو میڈیکل ٹیموں کو مناسب سیکورٹی دی جائے۔ اسی طرح اگر کمیونٹی ٹیسٹنگ کے لئے جانے سے پہلے ، کمیونٹی کے ذمہ دار لیڈروں کو شامل کر کے امن کمیٹیوں کو فعال کیا جائے تو کام کو صحیح ڈھنگ سے کیا جا سکتا ہے۔ اس طرح کی کوشش سے کووڈ۔ انیس کی جانچ، علاج اور دیگر متعلقہ پہلووں کے بارے میں لوگوں میں بیداری پیدا کر کے ان میں پھیلے خوف کو دور کرنے میں مدد ملے گی۔
کووڈ۔ انیس سے لڑنے کے لئے قومی ہدایتوں پر عملدرآمد کی نگرانی کے لئے دیہی علاقوں میں گشت میں اضافہ کیا جانا چاہئے۔ عملدرآمد کی نگرانی میں مدد کے لئے ڈی ایم / ڈی سی پولیس ، پنچایت عہدیداروں ، محصولات کے عہدیداروں وغیرہ کی مدد لی جا سکتی ہے۔
وزارت آیوش
جناب سربانند سونووال نے ڈاکٹر جیبا کانتا سائکیا ہومیوپیتھک میڈیکل کالج اوراسپتال کا دورہ کیا
آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج شمال مشرقی بھارت میں ہومیوپیتھک تعلیم اور صحت کی دیکھ بھال کے نظام کے سرکردہ اور ممتاز حکومتی اداروں میں سے ایک ڈاکٹر جیبا کانتا سائکیا ہومیوپیتھک میڈیکل کالج اور اسپتال کے 47ویں یوم تاسیس کے موقع پر یہاں کا دورہ کیا۔
طلباء کے ساتھ بات چیت کرتے ہوئے، جناب سونووال نے کہا،‘‘یہ بڑے فخر کی بات ہے کہ ڈاکٹر جیبا کانتا سائکیا ہومیوپیتھک کالج اوسر اسپتال خطے میں ہومیوپیتھی کے فروغ اور مقبولیت میں اہم کردار ادا کر رہا ہے۔ مجھے آپ میں سے ہر ایک کو اس شاندار کامیابی کے لیے مبارکباد دینی چاہیں اور یہ سلسلہ رکنا نہیں چاہیےمیں اپنے نوجوان طلبہ اور ڈاکٹروں سے درخواست کرتا ہوں کہ وہ مزید کوشش کریں اور مریضوں کی دیکھ بھال میں مضبوط کردار ادا کریں۔ بڑھتے ہوئے مواقع کے ساتھ، ہمیں اس موقع سے فائدہ اٹھانا چاہیے، کیونکہ لوگوں میں روایتی ادویات کے لیے نئے جوش کے ذریعے مواقع فراہم کیے جاتے ہیں، لہذا پیشہ ورانہ ترقی کے ساتھ ساتھ لوگوں کو صحت مند اور معیاری زندگی گزارنے میں مدد کرنے میں اہم کردار ادا کرنا چاہیے۔ ہم اپنے لوگوں کو صحت مند اور خوش حال بنانے کے ایک بڑے مقصد کے ساتھ ان سہولیات کو بروئے کار لانے کے لیے پرعزم ہیں جو موجود شاندار مواقع کو حاصل کرنے کے لیے درکار ہیں۔
اس موقع پر اظہار خیال کرتے ہوئے وزیر موصوف نے مزید کہا، ’’ہمارے وزیر اعظم جناب نریندر مودی جی آیوش نظام کو بہتر بنانے اور اسے بروئے کار لانے کے لیے سخت محنت کر رہے ہیں تاکہ یہ انسانی زندگیوں کے علاج ومعالجہ میں شفا اور افزائش کے لیے جدید طبی طریقوں کے ساتھ کام کر سکے۔ آج، ان کی قیادت میں، روایتی دواؤں کے طریقوں نے بھی جدید دواؤں کی پریکٹس کے ساتھ بہت زیادہ رفتار حاصل کی ہے۔ بھارت کی آیوش مارکیٹ عالمی منڈی میں 18.2 بلین امریکی ڈالر تک پہنچ گئی ہے جو انسانی زندگیوں کو تقویت بہم پہچانے میں آیوش نظام طب کی موثر کن ہونے کو ثابت کرتی ہے۔
اس تقریب میں جورہاٹ سے لوک سبھا ممبر پارلیمنٹ تپن کمار گوگوئی راجیہ سبھا ممبر پارلیمنٹ، کامکھیا پرساد تاسا، ، ہتیندر ناتھ گوسوامی ، جورہاٹ کے ایم ایل اے۔ روپ جیوتی کرمی، ماریانی کے ایم ایل اے۔ ڈاکٹر سبھاش کوشک، ڈائریکٹر جنرل، سینٹرل کونسل آف ہومیوپیتھک ریسرچ ؛ ڈاکٹر نارائن دیبناتھ، پرنسپل، ڈاکٹر جیبا کانتا سائکیا ہومیوپیتھک میڈیکل کالج اینڈ اسپتال؛ ، وائس چیئرمین، آسام اسٹیٹ ہاؤسنگ بورڈ، سبھاش دتہ ؛ آیوش کی وزارت اور حکومت آسام کے دیگر سینئر افسران نے بھی شرکت کی ۔
ڈاکٹر جیبا کانتا سائکیا ہومیوپیتھک میڈیکل کالج اور اسپتال بھارت کے شمال مشرقی علاقے میں ہومیوپیتھک تعلیم اور صحت کی دیکھ بھال کے نظام کے اداروں میں سرکردہ اور ممتاز سرکاری اداروں میں سے ایک ادارہ ہے۔ یہ انسٹی ٹیوٹ آسام میں جورہاٹ کے شمالی علاقے کی طرف واقع ہے جو شہر سے 4 کلومیٹر دوری پر واقع ہے۔ یہ 2 اکتوبر 1975 کو قائم کیا گیا تھا۔ اس کالج کو آسام کا پہلا ہومیوپیتھک انسٹی ٹیوٹ ہونے کا اعزاز حاصل ہے جسے حکومت نے شروع کیا تھا۔جو آسام، خطے میں بی. ایچ. ایم. ایس کورس چلانے والا پہلا ادارہ بھی ہے۔
خلا ء کا محکمہ
اِسرو 21-2020 میں 10زمینی مشاہداتی سیارچہ سمیت 36 مشن لانچ کرے گا: ڈاکٹر جتیندر سنگھ
نئی دہلی،19؍مارچ،شمال مشرقی خطے کی ترقی  کے ، وزیراعظم کے دفتر، عملہ، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے ایک سوال کے تحریری جواب میں آج راجیہ سبھا کو بتایا کہ انڈین اسپیس ریسرچ آرگنائزیشن نے مال سال 21-2020 کے دوران سیارچہ اور لانچ وہیکل سمیت 36 مشنوں کا منصوبہ بنایا ہے۔ انہوں نے بتایا کہ اسرو زیر تبصرہ سال 21-2020 کے دوران 10 زمینی مشاہداتی سیارچہ بھی خلا میں بھیجے گا۔ مشنوں کی تفصیلات حسب ذیل ہیں:
- زمین کا مشاہداتی سیارچہ 10
- مواصلاتی سیارچہ 3
- نیوی گیشن سیارچہ 2
- خلائی سائنس سیارچہ 3
- ٹیکنالوجی ڈیمانسٹریشن 1
- پی ایس ایل وی 10
- جی ایس ایل وی ایم کے II 3
- جی ایس ایل وی ایم کے III 1
- سیارچوں کو خلا میں بھیجنے والی چھوٹی گاڑی 2
- گگن یان  1
رواں مالی سال 20-2019 کےدوران اب تک نشانزد کُل مشنوں میں سے 11 مشن مکمل ہو گئے ہیں۔ ان کی تفصیلات درج ذیل ہیں:
- زمین کا مشاہدہ کرنے والا سیارچہ 4
- مواصلاتی سیارچہ 1
- خلائی سائنس سے متعلق سیارچہ 1
- پی ایس ایل وی 4
- جی ایس ایل وی ایم کے III 1
ڈاکٹر سنگھ نے مزید بتایا کہ ہندوستان کا خلائی پروگرام میں خلا کے باہری مدار کے پُرامن استعمال پر توجہ مرکوز کی گئی ہے۔ اس سلسلے میں خلائی ٹیکنالوجی کا استعمال ملک اور سماج کے مفاد میں ، ترقیاتی سرگرمیوں میں حائل مسائل کا حل تلاش کرنے، نیز عمومی طور پر سماج کے مسائل کا حل تلاش کرنے کے لئے ہونا چاہئے۔
۰۰۰۰۰۰۰۰

U-1343
(Visitor Counter : 86
خواتین اور بچوں کی ترقیات کی وزارت
ضمنی تغذیہ پروگرام کے لیے آدھار کارڈ کو لنک کرنا
آنگن واڑی مراکز میں پیش کردہ ضمنی تغذیہ پروگرام میں ہندوستان کے مجموعی فنڈ سے بار بار ہونے والے اخراجات شامل ہیں۔ لہذا، آدھار  ایکٹ، 2016  کے سیکشن-7 کی دفعات کے مطابق، وزارت نے نوٹیفکیشن نمبر S.O-348 مورخہ 06.02.2017 کے ذریعے سپلیمنٹری نیوٹریشن پروگرام کا اعلان کیا ہے۔ آنگن واڑی سروسز اسکیم کو وزارت کی طرف سے پوشن ٹریکر ایپ کے ذریعے ڈجیٹل کیا جا رہا ہے۔ اسکیم کو ڈجیٹائز کرنے سے وزارت پورے پروگرام کے ایک حصے کے طور پر مستفیدین کی شناخت کر سکے گی۔
آدھار نمبر کی عدم موجودگی کی وجہ سے کسی بھی بچے کو اضافی غذائیت سے محروم نہیں کیا جاتا ہے۔ ماں کے آدھار کارڈ کا استعمال کرتے ہوئے اسکیم کے تحت فوائد تک رسائی حاصل کی جا سکتی ہے۔
یو آئی ڈی اے آئی سے موصول ہونے والی معلومات کے مطابق، یو آئی ڈی اے آئی کے ذریعے عمر کے حساب سے ڈیٹا درج ذیل عمر کے گروپوں میں مرتب کیا گیا ہے:
- 0 سے 5 سال
- 5 سے 18 سال
- 18 سال سے زیادہ
- مجموعی طور پر
30 جون، 2022 تک، 0 سے 5 سال کی عمر میں 11,47,12,650 کی کل متوقع آبادی  میں سے 0 سے 5 سال کی عمر کے 3,16,70,612 بچوں کو آدھار نمبر تفویض کیے گئے ہیں۔
وزارت اصل مستفیدین کو زیادہ سے زیادہ غذائیت کی فراہمی کے لیے ڈیٹا کو دوبارہ ترتیب دے رہی ہے۔
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں یہ معلومات فراہم کی۔
کیمیکلز اور فرٹیلائزر کی وزارت
کیمکلز اور فرٹیلائزرس کے مرکزی وزیر ڈاکٹر من سکھ مانڈوِیا نے کھادوں کی قلت سے متعلق افواہوں کی تردید کی
تمام کاشتکاروں سے کھادوں کی جمع خوری نہ کرنے کی اپیل کی
کالا بازاری کرنے والوں کے خلاف سخت کاروائی کا وعدہ کیا
نئی دہلی، یکم نومبر 2021
کیمکلز اور فرٹیلائزرس کے مرکزی وزیر ڈاکٹر من سکھ مانڈوِیا نے آج ملک میں کھادوں کی جمع خوری سے متعلق افواہوں کی زور دار انداز میں تردید کی۔
کھادوں کی قلت کے دعوؤں کی واضح الفاظ میں تردید کرتے ہوئے مرکزی وزیر نے کہا کہ انہوں نے افسران کے ساتھ ماہ نومبر کے لئے کھادوں کے پیداواری اہداف کا جائزہ لیا۔ انہوں نے کہا کہ ماہ نومبر میں ریاستوں اور مرکز کے زیر انتظام علاقوں کے ذریعہ کیے گئےمطالبات سے زائد پیداوار ہوگی۔ یوریا کے مطالبات جہاں 41 لاکھ میٹرک ٹن ہیں، وہیں اس کی پیداوار 76 لاکھ میٹرک ٹن کے بقدر ہوگی۔ اسی طرح ڈی اے پی کے 17 لاکھ میٹرک ٹن کے بقدر متوقع مطالبات کے مقابلے میں 18 لاکھ میٹرک ٹن ڈی اے پی کی پیداوار کی جائے گی۔ این پی کے کی دستیابی تقریباً 30 لاکھ میٹرک ٹن کے بقدر رہے گی جو 15 لاکھ میٹرک ٹن کے مطالبے سے کہیں زیادہ ہے۔
مرکزی وزیر نے تمام کاشتکاروں سے اپیل کی کہ وہ کیمیاوی کھادوں کی جمع خوری نہ کریں۔ انہوں نے افواہ پھیلانے والوں پر توجہ نہ دینے کی درخواست کی۔ انہوں نے آگاہ کیا کہ کھادوں کی قلت کی افواہ پھیلاکر کھادوں کی کالابازاری کرنے والوں کے خلاف سخت کاروائی کی جائے گی۔
انہوں نے یقین دہانی کرائی کہ مرکزی حکومت ملک میں کھادوں کی پیداوار اور ان کی درآمدات کی مسلسل نگرانی کر رہی ہے ، ساتھ ہی انہوں نے اس امر کی بھی یقین دہانی کرائی کہ کاشتکاروں کے پاس مناسب مقدار میں کھاد دستیاب رہے۔
وزارت اطلاعات ونشریات
اطلاعات و نشریات کی وزارت کی طرف سے انترراشٹریہ یوگا دیوس میڈیا سمّان کا اعلان
یوگا کے پیغام کو پھیلانے میں میڈیا کی خدمات کے اعتراف میں 33 ایوارڈ
یہ سمّان درونِ ہند اور بیرونِ ملک یوگا کی رسائی کو پھیلانے میں میڈیا کے اہم کردار کی ستائش: جناب انوراگ ٹھاکر
افہام و تفہیم کو فروغ دینے، ستائش اور اسے اپنانے میں میڈیا کا کردار ترغیبی رہا ہے: جناب ٹھاکر
اطلاعات و نشریات کی وزارت نے آج انتراشٹریہیوگا دیوس میڈیا سمّان کے دوسرے ایڈیشن کا اعلان کیا ہے۔
انتراشٹریہیوگا دیوس میڈیا سمّان 2023 کے تحت تینتیس اعزازات بائیس ہندوستانی زبانوں اور انگریزی میں تین زمروں یعنی پرنٹ، ٹیلی ویژن اور ریڈیو کے تحت دیئے جائیں گے۔
1۔ گیارہ 11 اعزازات 22 ہندوستانی زبانوں اور انگریزی میں "اخبار میں یوگا کے بہترین میڈیا کوریج" کے زمرے کے تحت دیئے جائیں گے۔
2۔ گیارہ 11 اعزازات 22 ہندوستانی زبانوں اور انگریزی میں "الیکٹرانک میڈیا  میں یوگا کے بہترین میڈیا کوریج" کے زمرے کے تحت دیئے جائیں گے۔
3۔ گیارہ 11 اعزازات 22 ہندوستانی زبانوں اور انگریزی میں "الیکٹرانک میڈیا  میں یوگا کے بہترین میڈیا کوریج" کے زمرے کے تحت دیئے جائیں گے۔
سال 2023 کے لیے ایوارڈز کا اعلان کرتے ہوئے مرکزی وزیر جناب انوراگ ٹھاکر نے کہا کہ وزیر اعظم جناب نریندر مودی کی بدولت ہر سال 21 جون کو منائے جانے والے یوگا کے بین الاقوامی دن نے پوری دنیا میں صحت اور بہبود کو فروغ دینے کی ایک عوامی تحریک کو جنم دیا ہے۔
انہوں نے مزید کہا ہے کہ یوگا نے سرحدوں اور ثقافتوں کو عبور کر کے دنیا بھر میں لاکھوں لوگوں کی توجہ اپنی طرف مبذول کی ہے۔ جسمانی، ذہنی اور روحانی بہبود کے لیےیوگا کے مجموعی نقطہ نظر نے خاصی دلچسپی حاصل کی ہے جس سے یہ ایک عالمی رجحان بن گیا ہے۔ بیداری پھیلانے اور یوگا کی انقلاب آفریں صلاحیت کو اجاگر کرنے میں میڈیا کی انتھک کوششوں کے بغیریہ کامیابی ممکن نہیں تھی۔ اس کے اعتراف میں، مجھے یہ اعلان کرتے ہوئے خوشی ہو رہی ہے کہ وزارت اطلاعات و نشریات نے اس سال انتراشٹریہیوگا دیوس میڈیا سمّان کا دوسرا ایڈیشن منعقد کرنے کا فیصلہ کیا ہے۔
جناب ٹھاکر نے مزید کہا کہ یہ سمان ہندوستان کے اندر اور بیرون ملک یوگا کی رسائی کو پھیلانے میں میڈیا کے اہم کردار کی ستائش ہے۔ یوگا کا بین الاقوامی دن مناتے ہوئے اس قدیم عمل اور اس کے بے شمار فوائد کو فروغ دینے میں میڈیا کی بے پناہ طاقت اور ذمہ داری کو پہچاننا بہت ضروری ہے۔
انہوں نے یہ بھی کہا کہ افہام و تفہیم کو فروغ دینے، ستائش اور اسے اپنانے میں میڈیا کا کردار ترغیبی رہا ہے۔ یہ اسے ایک عالمگیر پریکٹس کے طور پر پیش کرنے میں کامیاب رہا ہے جو ہر عمر، پس منظر اور صلاحیتوں کے لوگوں کے لیے قابل رسائی ہے۔
ایک فعال کردار ادا کرنے پر میڈیا کا شکریہ ادا کرتے ہوئے جناب ٹھاکر نے کہا کہ "میں ہندوستان اور پوری دنیا میں یوگا کی رسائی میں میڈیا کے گرانقدر تعاون کے لیے تہہ دل سے شکریہ ادا کرتا ہوں۔ یوگا کی انقلاب آفریں طاقت کو عام کرنے کے لیے میڈیا کی غیر متزلزل لگن نے بلاشبہ یوگا کو فلاح و بہبود کی عالمگیر زبان بنانے میں اہم کردار ادا کیا ہے۔
سمان کی سفارش ایک آزاد جیوری کرے گی۔ سمان ایک خصوصی میڈیا/تختی/ٹرافی اور ایک توصیفی سند پر مشتمل ہوگا۔
رہنما خطوط کے مطابق میڈیا ہاؤسیز کو 10 جون 2023 سے 25 جون 2023 کی مدت کے دوران تیار کردہ اور شائع کردہ یا سمعی/ بصری مواد کے ٹیلی کاسٹ/ نشریات کے متعلقہ کلیپنگز کے ساتھ ایک مقررہ فارمیٹ میں تفصیلات جمع کرانا ہے۔ کلیپنگز جمع کرنے کی آخری تاریخ یکم جولائی 2023 ہے۔
رہنما خطوط کی تفصیلات پریس انفارمیشن بیورو

اور وزارت اطلاعات و نشریات

کی ویب سائٹس پر دیکھی جا سکتی ہیں۔
وزارت دفاع
سینک اسکولوں کے لیے فنڈنگ پیٹرن
ایک یکساں پیٹرن کی پیروی سینک اسکولس سوسائٹی کے ذریعہ، سینک اسکولوں کو ان کی ضرورت/مطالبہ، بجٹ کی دستیابی اور جہاں بھی قابل اطلاق حد کی بنیاد پر درج ذیل گرانٹ ان ایڈ مختص کرنے کے لیے کی جاتی ہے:
- بنیادی ڈھانچہ گرانٹ
- ٹریننگ گرانٹ
- این ڈی اے کی ترغیب اور بوجھ کا اشتراک
- دفاعی اسکالرشپ
- مرکزی امداد
- تنخواہ اور الاؤنسز، پنشن اور فیملی پنشن کااضافی 100فیصد
یہ گرانٹس، سینک اسکولوں کی طرف سے اٹھائے گئے مطالبات کے مطابق مختص کیے گئے ہیں جو مذکورہ گرانٹس کے لیے بنائے گئے معیارات اور رہنما خطوط کو پورا کرنے سے مشروط ہیں۔ متعلقہ ریاستی حکومتیں، جہاں سینک اسکول واقع ہیں، متعلقہ سینک اسکولوں کو بنیادی ڈھانچے کی دیکھ بھال، تربیت وغیرہ کے لیے غذائی الاؤنس، ریاستی اسکالرشپ اور گرانٹ ان ایڈ فراہم کرتی ہیں۔ موجودہ سینک اسکولوں کی اسکیم کے مطابق، یہ اسکول سینک اسکولس سوسائٹی، وزارت دفاع اور متعلقہ ریاستی حکومت کے زیراہتمام مشترکہ طور پر چلائے جاتے ہیں جہاں سینک اسکول واقع ہے۔
یہ معلومات دفاع کےوزیر مملکت جناب اجے بھٹ نے آج لوک سبھا میں جناب ایس منی سوامی کو ایک تحریری جواب میں فراہم کیں۔